'ਇਹ ਹਿੰਦੀ ਬੋਲਦੇ ਹਨ, ਇਨ੍ਹਾਂ ਨਾਲ ਗੱਲ ਨਹੀਂ ਕਰਨੀ'- ਗੁਜਰਾਤ ਤੋਂ ਗ੍ਰਾਊਂਡ ਰਿਪੋਰਟ\n28 ਸਤੰਬਰ ਨੂੰ ਗੁਜਰਾਤ ਦੇ ਸਾਬਰਕਾਂਠਾ ਜ਼ਿਲ੍ਹੇ ਵਿੱਚ ਇੱਕ ਬੱਚੀ ਦੇ ਬਲਾਤਕਾਰ ਤੋਂ ਬਾਅਦ ਤਣਾਅਪੂਰਨ ਹਾਲਾਤ ਪੈਦਾ ਹੋ ਗਏ ਸਨ

ਇੱਧਰ ਸਾੜੀਆਂ 'ਤੇ ਜ਼ਰੀ ਲੱਗ ਰਹੀ ਹੈ ਅਤੇ ਦੂਜੇ ਚਬੂਤਰੇ 'ਤੇ ਬੇਸਨ ਫੇਂਟਿਆ ਜਾ ਰਿਹਾ ਹੈ ਜਿਸ ਨੂੰ ਨੇੜੇ ਰੱਖੇ ਕੱਟੇ ਹੋਏ ਪਿਆਜ਼ ਅਤੇ ਹਰੀ ਮਿਰਚ ਵਿੱਚ ਮਿਲ ਕੇ ਪਕੌੜੇ ਬਣਨਗੇ। 

ਆਲੇ-ਦੁਆਲੇ ਦੀਆਂ ਦੁਕਾਨਾਂ ਵਿੱਚ ਗੁੜ ਤੋਂ ਲੈ ਕੇ ਸੱਤੂ ਤੱਕ ਸਭ ਵਿਕ ਰਿਹਾ ਹੈ ਅਤੇ ਹਲਵਾਈ ਗਰਮ-ਗਰਮ ਜਲੇਬੀਆਂ ਕੱਢ ਕੇ ਦਹੀਂ ਨਾਲ ਵੇਚ ਰਹੇ ਹਨ। 

ਇਹ ਵੀ ਪੜ੍ਹੋ:

ਇਹ ਬਿਹਾਰ ਜਾਂ ਯੂਪੀ ਦਾ ਕੋਈ ਸ਼ਹਿਰ ਨਹੀਂ ਸਗੋਂ ਗੁਜਰਾਤ ਦੇ ਅਹਿਮਦਾਬਾਦ ਦਾ ਅਮਰਾਵਾੜੀ ਇਲਾਕਾ ਹੈ ਜਿੱਥੇ ਸੈਂਕੜੇ ਉੱਤਰ-ਭਾਰਤੀ ਦਹਾਕਿਆਂ ਤੋਂ ਰਹਿੰਦੇ ਹਨ। 

ਜ਼ਿਆਦਾਤਰ ਗੁਜਰਾਤੀ ਵਿੱਚ ਹੀ ਗੱਲ ਕਰਦੇ ਹਨ ਪਰ ਹਿੰਦੀ ਸੁਣ ਕੇ ਇਨ੍ਹਾਂ ਦੀਆਂ ਅੱਖਾਂ ਵਿੱਚ ਇੱਕ ਚਮਕ ਜ਼ਰੂਰੀ ਦਿਖਾਈ ਦਿੰਦੀ ਹੈ। 

ਅੰਦਰ ਬਣੀ ਕਲੋਨੀ ਵਿੱਚ ਪੂਨਮ ਸਿੰਘ ਸੇਂਗਰ ਅਤੇ ਉਨ੍ਹਾਂ ਦੇ ਪਤੀ ਉਪੇਂਦਰ ਨਾਲ ਮੁਲਾਕਾਤ ਹੋਈ। 

"70 ਸਾਲ ਪਹਿਲਾਂ ਮੇਰੇ ਮਾਤਾ-ਪਿਤਾ ਉੱਤਰ ਪ੍ਰਦੇਸ਼ ਦੇ ਇਟਾਵਾ ਤੋਂ ਇੱਥੇ ਰੁਜ਼ਗਾਰ ਦੀ ਤਲਾਸ਼ ਵਿੱਚ ਆਏ ਸਨ। ਮੇਰਾ ਜਨਮ ਇੱਥੇ ਹੀ ਹੋਇਆ ਅਤੇ ਵਿਆਹ ਵੀ'', ਪੇਸ਼ੇ ਤੋਂ ਸਕੂਲ ਟੀਚਰ ਪੂਨਮ ਨੇ ਦੱਸਿਆ।

ਪਤੀ ਉਪੇਂਦਰ 45 ਸਾਲ ਪਹਿਲਾਂ ਇੱਥੇ ਆ ਕੇ ਵੱਸ ਗਏ ਸਨ ਅਤੇ ਹੁਣ ਖ਼ੁਦ ਨੂੰ ਗੁਜਰਾਤੀ ਹੀ ਸਮਝਦੇ ਹਨ। 

ਪਰ ਪੂਨਮ ਦੇ ਦਿਲ ਵਿੱਚ ਅੱਜ-ਕੱਲ੍ਹ ਇੱਕ ਬੇਚੈਨੀ ਵੀ ਹੈ। 

ਉਨ੍ਹਾਂ ਨੇ ਕਿਹਾ, "ਮੈਂ ਸਕੂਲ ਜਾਂਦੀ ਹਾਂ ਜਿੱਥੇ ਗੁਜਰਾਤੀ ਅਤੇ ਗੈਰ-ਗੁਜਰਾਤੀ ਦੋਵਾਂ ਦੇ ਬੱਚੇ ਪੜ੍ਹਦੇ ਹਨ। ਅਕਸਰ ਸੁਣਨ ਨੂੰ ਮਿਲਦਾ ਹੈ ਕਿ ਇਹ ਹਿੰਦੀ ਬੋਲਦਾ ਹੈ, ਇਸਦੇ ਨਾਲ ਗੱਲ ਨਹੀਂ ਕਰਨੀ। ਸ਼ਹਿਰ ਤੋਂ ਬਾਹਰ ਵੀ ਰੁਜ਼ਗਾਰ ਦੇ ਲਈ ਯੂਪੀ-ਬਿਹਾਰ ਦੇ ਬਹੁਤ ਸਾਰੇ ਲੋਕ ਕੰਮ ਕਰ ਰਹੇ ਹਨ ਅਤੇ ਉਨ੍ਹਾਂ ਦੇ ਬੱਚੇ ਇੱਥੇ ਪੜ੍ਹਦੇ ਹਨ। ਉਨ੍ਹਾਂ ਨੂੰ ਡਰ ਇਹ ਹੈ ਕਿ ਖ਼ੁਦ ਤਾਂ ਇੱਤੇ ਆ ਕੇ ਵੱਸ ਗਏ, ਹੁਣ ਅਜਿਹਾ ਕੁਝ ਮਾਹੌਲ ਬਣ ਜਾਵੇਗਾ ਤਾਂ ਬੱਚਿਆਂ ਨੂੰ ਲੈ ਕੇ ਕਿੱਥੇ ਜਾਵਾਂਗੇ।"

ਮਾਮਲਾ

28 ਸਤੰਬਰ ਨੂੰ ਗੁਜਰਾਤ ਦੇ ਸਾਬਰਕਾਂਠਾ ਜ਼ਿਲ੍ਹੇ ਵਿੱਚ ਇੱਕ ਬੱਚੀ ਦੇ ਬਲਾਤਕਾਰ ਤੋਂ ਬਾਅਦ ਤਣਾਅਪੂਰਨ ਹਾਲਾਤ ਪੈਦਾ ਹੋ ਗਏ ਸਨ। 

ਬੱਚੀ ਸਥਾਨਕ ਠਾਕੋਰ ਭਾਈਚਾਰੇ ਦੀ ਸੀ ਅਤੇ ਮੁਲਜ਼ਮ ਬਿਹਾਰ ਤੋਂ ਆਇਆ ਇੱਕ ਮਜ਼ਦੂਰ। 

ਕਰੀਬ ਦੋ ਹਫ਼ਤੇ ਤੱਕ ਉੱਤਰ-ਭਾਰਤੀਆਂ 'ਤੇ ਦੋ ਦਰਜਨ ਤੋਂ ਜ਼ਿਆਦਾ ਹਮਲੇ ਹੋਏ ਜਿਸਦਾ ਨਤੀਜਾ ਨਿਕਲਿਆ ਹਿਜਰਤ।

250 ਤੋਂ ਵੱਧ ਫੈਕਟਰੀਆਂ ਵਾਲੇ ਇਸ ਚਹਿਲ-ਪਹਿਲ ਇਲਾਕੇ 'ਚ ਅੱਜ-ਕੱਲ੍ਹ ਸੁੰਨ ਪਸਰੀ ਹੋਈ ਹੈ

ਹਿੰਸਾ ਵਿੱਚ ਉੱਤਰ ਗੁਜਰਾਤ ਦੇ ਚਾਰ ਜ਼ਿਲ੍ਹੇ ਸਭ ਤੋਂ ਵੱਧ ਪ੍ਰਭਾਵਿਤ ਹੋਏ ਜਿਸ ਵਿੱਚ ਮੇਹਸਾਣਾ ਅਤੇ ਸਾਬਰਕਾਂਠਾ ਮੁੱਖ ਰਹੇ। 

ਕਿਆਸ ਹਨ ਕਿ ਡਰ ਦੇ ਕਾਰਨ 15 ਦਿਨ ਦੇ ਅੰਦਰ ਸੂਬੇ ਵਿੱਚ ਘੱਟੋ-ਘੱਟ 10,000 ਲੋਕ ਯੂਪੀ, ਬਿਹਾਰ, ਮੱਧ ਪ੍ਰਦੇਸ਼ ਅਤੇ ਰਾਜਸਥਾਨ ਚਲੇ ਗਏ ਸਨ। 

ਅਸਰ

ਅਹਿਮਦਾਬਾਦ ਤੋਂ ਜ਼ਿਆਦਾ ਦੂਰ ਨਹੀਂ ਹੈ ਸਾਨੰਦ ਜ਼ਿਲ੍ਹਾ ਜਿਸ ਨੂੰ ਹੁਣ ਗੁਜਰਾਤ ਦਾ...\n\ntl;dr:
ਸਵੇਰ ਦੇ ਸਾਢੇ 10 ਵੱਜੇ ਹਨ ਅਤੇ ਇੱਕ ਪਤਲੀ ਜਿਹੀ ਗਲੀ ਦੇ ਮੁਹਰੇ ਬੈਠ ਕੇ ਦੋ ਔਰਤਾਂ ਕਢਾਈ ਦਾ ਕੰਮ ਕਰ ਰਹੀਆਂ ਹਨ।